open-index/open-wikipedia-markdown huggingface dataset:
কপোতাক্ষ নদী

**কপোতাক্ষ নদী** শব্দটি দ্বরা সাধারণত নিম্নের নদীগুলোকে বোঝায়।

**নদী**
* কপোতাক্ষ নদ বাংলাদেশের দক্ষিণ-পশ্চিমাঞ্চলের খুলনা বিভাগ এর একটি নদ।
* ভৈরব-কপোতাক্ষ নদ বাংলাদেশ-ভারতের একটি আন্তঃসীমান্ত নদী। নদীটি ভারতের মুর্শিদাবাদ জেলা এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী।
আলাউদ্দিন মাসুদ

ডান|180px|থাম্ব|আলাউদ্দিন মাসুদের মুদ্রা
**আলাউদ্দিন মাসুদ** (শাসনকাল : ১২৪২ - ১২৪৬) ছিলেন দিল্লির মামলুক সালতানাতের সপ্তম সুলতান। তিনি রুকনউদ্দিন ফিরোজের পুত্র এবং রাজিয়া সুলতানার ভাইপো। তার পূর্বসূরি মুইজউদ্দিন বাহরাম নিহত হওয়ার পর অভিজাতরা তাকে পরবর্তী শাসক হিসেবে নির্বাচন করে। তবে তিনি অভিজাতদের দ্বারা বেশি নিয়ন্ত্রিত হতেন এবং সরকারে তার ক্ষমতা বেশি ছিল না। তার বিনোদনপ্রিয়তা ও মদ্যপানের কারণে অনেকে তার প্রতি অসন্তুষ্ট ছিল। ১২৪৬ খ্রিষ্টাব্দে অভিজাতদের মধ্যে তার বিরুদ্ধে অসন্তোষ বৃদ্ধি পায় এবং তাকে সরিয়ে শামসউদ্দিন ইলতুতমিশের নাতি নাসিরউদ্দিন মাহমুদকে সুলতানের পদে বসায়।

## আরও দেখুন
* মামলুক সালতানাত (দিল্লি)
* দিল্লি সালতানাত

## তথ্যসূত্র

## বহিঃসংযোগ
* India Through the Ages 
* The Slave Dynasty

বিষয়শ্রেণী:দিল্লির মামলুক সুলতান
দুলেন্দ্র ভৌমিক

**দুলেন্দ্র ভৌমিক** (৬ আগস্ট, ১৯৪৪ - ২০০৯) একজন ভারতীয় বাঙালি লেখক সাংবাদিক ও সম্পাদক। তিনি শিশুসাহিত্যিক হিসেবেও খ্যাতি অর্জন করেছিলেন।

## জীবনী
বাংলাদেশের ময়মনসিংহে ১৯৪৪ সালের আগস্টে জন্মগ্রহণ করেন দুলেন্দ্র। স্থানীয় স্কুলে পড়াশুনা শেষ করে কলকাতার বঙ্গবাসী কলেজের নৈশ বিভাগে কিছুদিন পড়াশোনা করেন। ছোটগল্প দিয়ে লেখার শুরু। তার প্রথম প্রকাশিত গল্প 'বধ্যভূমি'। লিটল ম্যাগাজিন, সাপ্তাহিক বসুমতী, আনন্দবাজারে বহু গল্প প্রকাশিত হয়েছে। গল্প ছাড়াও নাটক লিখতেন। তার রচিত প্রথম উপন্যাসের নাম "উলুখাগড়া"। তিনি পরে আনন্দলোক" পত্রিকার সম্পাদক হন। আনন্দমেলা পত্রিকায় তার রচিত শিশুদের জন্যে অজস্র বড়গল্প, উপন্যাস প্রকাশিত হয়েছে। সাড়া জাগানো বাংলা টেলিসিরিয়াল জননী'র রচয়িতা ছিলেন দুলেন্দ্র ভৌমিক। অঞ্জনা দাশ ছদ্মনামে বেশ কিছু উপন্যাস লেখেন তিনি যেগুলি আনন্দ পাবলিশার্স প্রাইভেট লিমিটেড থেকে প্রকাশিত হয়।

## গ্রন্থ তালিকা
* কালের আখর
* গৌর নিতাই
* ব্রাত্যজনকথা
* মৃত অশ্বের দৌড়
* জগন্নাথ কাহিনী
* কিশোর কাহিনি সংগ্রহ
* কুসুমকুমারী (অঞ্জনা দাশ ছদ্মনামে)
* জয়মালা
* নীলতারা
* সুন্দর
* আলোর আড়ালে
* স্বর্ণমৃগ
* নাটক - গুপ্তবিদ্যা

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:বাঙালি লেখক
বিষয়শ্রেণী:জীবিত ব্যক্তি
বুড়ি তিস্তা নদী

**বুড়িতিস্তা নদী** বাংলাদেশ-ভারতের একটি আন্তঃসীমান্ত নদী। এটি ভারতের কোচবিহার জেলা ও বাংলাদেশের নীলফামারী জেলার উপর দিয়ে প্রবাহিত একটি আন্তর্জাতিক নদী। নদীটির দৈর্ঘ্য ৭৬ কিলোমিটার, গড় প্রস্থ ৬৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িতিস্তা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৬। নদীটি তিস্তা নদীর একটি শাখা নদী এবং একসময় এটিই তিস্তার মূল ধারা ছিল।

## বর্ণনা

বুড়ি তিস্তা নদীটি আগে তিস্তা নদীর মূল ধারা ছিল কিন্তু কালক্রমে তিস্তার গতিপথ পরিবর্তন হলে এটি শাখা নদীতে পরিণত হয় এবং নাম হয় বুড়ি তিস্তা নদী। নদীটি ডিমলা উপজেলার বালাপাড়া সীমান্ত দিয়ে বাংলাদেশে প্রবেশ করেছে। নদীটি গঙ্গাছড়া উপজেলায় গিয়ে পুনরায় তিস্তা নদীতে মিলিত হয়েছে। নদীটিতে জলঢাকা উপজেলার কালীগঞ্জ নামক স্থানে একটি সেচ প্রকল্প রয়েছে। এই নদীটির দৈর্ঘ্য ৩৫ কিলোমিটার এবং প্রস্থ ৪৫ কিলোমিটার। নদীর গভীরতা ৪ মিটার।
## পরিবেশ
রংপুর অঞ্চলের অন্যান্য নদীর মতো বুড়ি তিস্তা নদীও বর্তমানে অস্তিত্ব সংকটে ভুগছে। জলবায়ু পরিবর্তন, ভারতের উজানে বাঁধ নির্মাণ, কম বৃষ্টিপাত এবং দখল-দূষণের কারণে নদীটির নাব্যতা কমে গেছে। কুড়িগ্রামের উলিপুরে বুড়ি তিস্তা নদী ভরাট করে বিপণিবিতান নির্মাণ করা হয়েছে এবং এর পাশে মাটি খনন করে পুকুর তৈরি করা হচ্ছে।  নদীর উৎসমুখে স্থায়ী বাঁধ নির্মাণ এবং পরবর্তী সময়ে নদীর মধ্যে স্থায়ী অবকাঠামো নির্মাণ ও অবৈধ দখলের কারণে বুড়ি তিস্তা এখন মৃতপ্রায়। এর ফলে নদীর স্বাভাবিক গতিপথ রুদ্ধ হয়েছে, যা কৃষি অর্থনীতি এবং সামগ্রিক পরিবেশের উপর বিরূপ প্রভাব ফেলছে। নদী শুকিয়ে যাওয়ায় অনেক জলজ প্রাণী বিলুপ্ত হচ্ছে এবং জমির উর্বরতা শক্তি হ্রাস পাচ্ছে। পাটের উৎপাদন কমেছে কারণ নদীতে পানি না থাকায় কৃষকরা পাট পচাতে পারছেন না, ফলে নিম্নমানের পাট বিক্রি হচ্ছে। হেলেঞ্চা, কলমি জাতীয় জলজ উদ্ভিদ এবং বড় গাছ ও পাখপাখালির সংখ্যা কমে গেছে। নদীর তলদেশে চর জেগে ওঠায় সেখানে কৃষিকাজ করা হচ্ছে, এবং কোথাও কোথাও স্থানীয়রা বাঁধ দিয়ে পানির গতিপথ পরিবর্তন করছে। কিছু স্থানে নদীতে পুকুর তৈরি করে মাছ চাষ হচ্ছে এবং কোথাও বেসরকারি কলেজ গড়ে উঠেছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:নীলফামারী জেলার নদী
বিষয়শ্রেণী:লালমনিরহাট জেলার নদী
বিষয়শ্রেণী:কুড়িগ্রাম জেলার নদী
বিষয়শ্রেণী:পশ্চিমবঙ্গের নদী
কাটমুণ্ডু

**কাটমুণ্ডু** ভারতীয় বাংলা চলচ্চিত্র। এই ছবি ২০১৫ সালের দুর্গা পূজা তে মুক্তি পায়। এই ছবিটি পরিচালনা করেছেন রাজ চক্রবর্তী। প্রযোজনা করেছেন গ্রীনটাচ এন্টারটেইনমেন্ট।

## কাহিনী
ছবিটি মূলত তিন বন্ধুর, যারা ছুটিতে বেড়াতে যায় কাঠমান্ডু। সেখানে গিয়ে তাদের নানা ঘটনা সম্মুখীন হতে হয়।
## অভিনয়
* সোহম চক্রবর্তী
* আবীর চট্টোপাধ্যায়
* মিমি চক্রবর্তী
* শ্রাবন্তী চট্টোপাধ্যায়
* রুদ্রনীল ঘোষ
* শাশ্বত চট্টোপাধ্যায়

## তথ্যসূত্র

## বহিঃসংযোগ
* 
* Upperstall.com 

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:রাজ চক্রবর্তী পরিচালিত চলচ্চিত্র
বিষয়শ্রেণী:অনুপম রায় সুরারোপিত চলচ্চিত্র
লিন্ডসে ক্লাইন

**লিন্ডসে ফ্রান্সিস ক্লাইন** (; জন্ম: ২৯ সেপ্টেম্বর, ১৯৩৪ - মৃত্যু: ২ অক্টোবর, ২০১৫) ভিক্টোরিয়ার ক্যাম্বারওয়েল এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬২ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন তিনি।

দলে তিনি মূলতঃ বামহাতি স্পিনার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেন **লিন্ডসে ক্লাইন**। ১৯৪৯ থেকে ১৯৫০ সাল পর্যন্ত ক্যাম্বারওয়েল হাই স্কুলে অধ্যয়ন করেন তিনি।

## খেলোয়াড়ী জীবন
সমগ্র খেলোয়াড়ী জীবনে তেরো টেস্টে অংশগ্রহণ করার সুযোগ পেয়েছিলেন লিন্ডসে ক্লাইন। তন্মধ্যে, নয়টি টেস্টই বিদেশের মাটিতে খেলে ১৫.৩৫ গড়ে ৩১ উইকেট নিয়ে প্রভূতঃ সফলতার স্বাক্ষর রেখেছেন। ২৩ ডিসেম্বর, ১৯৫৭ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার।

১৯৫৭-৫৮ মৌসুমে কেপ টাউনে অনুষ্ঠিত সিরিজের দ্বিতীয় টেস্টে স্বাগতিক দক্ষিণ আফ্রিকার বিপক্ষে ৬ষ্ঠ অস্ট্রেলীয় ক্রিকেটার হিসেবে হ্যাট্রিক করেন। খেলায় তিনি একে-একে এডি ফুলার, হিউ টেফিল্ড ও নিল অ্যাডকককে আউট করে এ কীর্তিগাঁথা রচনা করেন। ১৯৫৯-৬০ মৌসুমে লাহোরে অনুষ্ঠিত দ্বিতীয় টেস্টের দ্বিতীয় ইনিংসে স্বাগতিক পাকিস্তানের বিপক্ষে ৭/৭৫ পান। ভারত ও পাকিস্তানের বিপক্ষে ভাল খেললেও নিজ দেশে তার খেলার মান নিম্নমূখী হয়ে পড়ে।

১৯৬০-৬১ মৌসুমে সফরকারী ওয়েস্ট ইন্ডিজের বিপক্ষে দুই টেস্টে অংশ নিয়ে স্মরণীয় ভূমিকা পালন করেছিলেন। ১৯৬০ সালে ব্রিসবেনের গাব্বায় অনুষ্ঠিত বিখ্যাত টাই টেস্টে ওয়েস হলের বল মোকাবেলা করেন। শেষ ব্যাটসম্যান হিসেবে তিনি শেষ ওভারের শেষ বল রুখতে ব্যর্থ হন। অ্যাডিলেড ওভালে অনুষ্ঠিত একই সিরিজের চতুর্থ টেস্টে অল-রাউন্ডার কেন ম্যাকে’র সাথে শেষ উইকেট জুটিতে ১০৯ মিনিট অতিবাহিত করেন। এরফলে টেস্টটি ড্রয়ে পরিণত হয়েছিল।

১৯৬১ সালে ইংল্যান্ড সফরের অ্যাশেজ সিরিজে দলের অন্যতম সদস্য মনোনীত হন। কিন্তু কোন টেস্টেই তাকে মাঠে নামতে হয়নি।

## ব্যক্তিগত জীবন
প্রথম-শ্রেণীর অস্ট্রেলীয় ক্রিকেটার জেসন ক্লাইন সম্পর্কে তার ভাইপো হন। ব্যক্তিগত জীবনে বিবাহিত ছিলেন তিনি। স্টেলা নাম্নী এক রমণীর পাণিগ্রহণ করেন। ২ অক্টোবর, ২০১৫ তারিখে ভিক্টোরিয়ার মেলবোর্নে ৮১ বছর বয়সে লিন্ডসে ক্লাইনের দেহাবসান ঘটে।

## তথ্যসূত্র

## আরও দেখুন
* ডেনিস লিলি
* ক্রেগ ম্যাকডারমট
* অস্ট্রেলিয়া জাতীয় ক্রিকেট দল
* টেস্ট ক্রিকেটে হ্যাট্রিকের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* ১৯৬০-৬১ ওয়েস্ট ইন্ডিজ ক্রিকেট দলের অস্ট্রেলিয়া সফর

## বহিঃসংযোগ
* 
* 

বিষয়শ্রেণী:১৯৩৪-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:টেস্ট ক্রিকেটে হ্যাট্রিক লাভকারী
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:মেলবোর্ন থেকে আগত ক্রিকেটার‎
দ্য বেলা টুইন্স

**দ্য বেলা টুইন্স** হলো ডাব্লিউডাব্লিউই-এর সাথে চুক্তিবদ্ধ একটি পেশাদারি যমজ-বোনের দ্বারা গঠিত কুস্তি দল; যাদের নাম যথাক্রমে: ব্রিয়ানা মনিক ড্যানিয়েলসন (জন্মনাম গার্সিয়া-কোলাস) এবং স্টেফানি নিকোল গার্সিয়া-কোলাস। এরা আমেরিকান যমজ মডেল, অভিনেত্রী ও পেশাদার কুস্তিগির। তারা বর্তমানে ডাব্লিউডাব্লিউই-এর সাথে চুক্তিবদ্ধ। যমজবৃন্দ একটি পেশাদারি কুস্তি দল যাদের আলাদাভাবে বলা হয় ব্রি বেলা ও নিকি বেলা এবং একত্রে বলা হয় বেলা টুইন্স। তারা দুজনই প্রাক্তন ডব্লিউডব্লিউই ডিভাস চ্যাম্পিয়ন।

## তথ্যসূত্র

বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:মার্কিন ইউটিউবার
বিষয়শ্রেণী:ডাব্লিউডাব্লিউইর দল
বিষয়শ্রেণী:যমজ ক্রীড়াবিদ
বিষয়শ্রেণী:১৯৮৩-এ জন্ম
বিষয়শ্রেণী:মেক্সিকীয় বংশোদ্ভূত মার্কিন পেশাদার কুস্তিগির
বিষয়শ্রেণী:জীবিত ব্যক্তি
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ক্যালিফোর্নিয়ার পেশাদার কুস্তিগির
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর মার্কিন নারী ক্রীড়াবিদ
বিষয়শ্রেণী:ইতালীয় বংশোদ্ভূত মার্কিন পেশাদার কুস্তিগির
বিষয়শ্রেণী:মেক্সিকান বংশোদ্ভূত ক্রীড়াবিদ
বিষয়শ্রেণী:মেক্সিকান বংশোদ্ভূত মার্কিন অভিনেত্রী
বিষয়শ্রেণী:মেক্সিকান বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর নারী পেশাদার কুস্তিগির
বিষয়শ্রেণী:ইতালীয় বংশোদ্ভূত মার্কিন ব্যক্তি
ফ্রেড রিজওয়ে

**ফ্রেডরিক রিজওয়ে** (; জন্ম: ১০ আগস্ট, ১৯২৩ - মৃত্যু: ২ অক্টোবর, ২০১৫) চেশায়ারের স্টকপোর্ট এলাকায় জন্মগ্রহণকারী বিশিষ্ট ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট-মিডিয়াম বোলার ছিলেন। পাশাপাশি ডানহাতে ব্যাটিংয়ে পারদর্শী ছিলেন তিনি। ঘরোয়া কাউন্টি ক্রিকেটে কেন্টের প্রতিনিধিত্ব করেন **ফ্রেড রিজওয়ে**।

## প্রারম্ভিক জীবন
দ্বিতীয় বিশ্বযুদ্ধের পর কেন্টের উদ্বোধনী বোলিং আক্রমণ বেশ দূর্বলমানের ছিল। জ্যাক মার্টিন মাঝে-মধ্যে সফলতা পেলেও তা দলের জন্য যথেষ্ট ছিল না। ১৯৪৬ সালে নিয়মিত খেলতে পারেননি রিজওয়ে। কিন্তু পরের মৌসুমে বৃষ্টি আক্রান্ত পীচে ইয়র্কশায়ারের বিপক্ষে ১২/৮৬ পরিসংখ্যান গড়েন।

১৯৪৮ সালে আঘাতের কারণে নিজেকে মেলে ধরতে না পারলেও ১৯৪৯ সালে রিজওয়ে তার সেরা বছর পার করেন। ২২.৮৮ গড়ে ১০৫ উইকেট পান। এরফলে তিনি বেডসার, গ্ল্যাডউইন ও লেস জ্যাকসনের পর চতুর্থ সেরা পেস বোলারের মর্যাদা পান। ১৯৫০ সালে তার আঘাত আরও দীর্ঘস্থায়ী ছিল। মৌসুমের শেষদিকে নটিংহ্যামশায়ারের বিপক্ষে নিজস্ব সেরা ৮/৩৯ লাভ করেন। পরের বছর ৯০-এর অধিক উইকেট পান। এছাড়াও, সাসেক্সের বিপক্ষে ৯ম উইকেট জুটিতে ব্রায়ান এডরিচের সাথে রেকর্ডসংখ্যক ১৬১ রান তোলেন।

## খেলোয়াড়ী জীবন
অ্যালেক বেডসারসহ আরও কয়েকজন খেলোয়াড়ের ভারত সফরের অস্বীকারের কারণে রিজওয়ে স্বাভাবিকভাবেই অভিষেক ঘটে। ১৯৫১-৫২ মৌসুমে ভারত সফরে ইংল্যান্ডের পক্ষে পাঁচ টেস্টে অংশ নিয়েছিলেন। ব্রায়ান স্ট্যাদামের সাথে পেস বোলিং উদ্বোধনে নেমেছিলেন তিনি। ঐ সফরে সর্বমোট সাতজন খেলোয়াড়ের টেস্ট অভিষেক ঘটেছিল। পাঁচ টেস্টের ঐ সফরে ৫৪.১৪ গড়ে তিনি মাত্র ৫ উইকেট পান।

ক্রিকেটের পাশাপাশি ফুটবল খেলায়ও দক্ষ ছিলেন তিনি। দ্বিতীয় বিশ্বযুদ্ধ পরবর্তীকালে কেন্ট লিগে রামসগেট এফ.সি’র পক্ষে অর্ধ-পেশাদারী পর্যায়ে অংশ নেন।

## অবসর
১৯৫৯ ও ১৯৬০ সালে আঘাতের কারণে তার ক্রিকেট জীবন আরও সঙ্কুচিত হয়ে পড়ে। ফলশ্রুতিতে প্রথম-শ্রেণীর ক্রিকেট থেকে তাকে অবসর নিতে বাধ্য হতে হয়। অবসর পরবর্তীকালে মেইডস্টোনের বার্মিং এলাকায় বসবাস করেন। অতঃপর ৯২ বছর বয়সে ২ অক্টোবর, ২০১৫ তারিখে তার দেহাবসান ঘটে।

## তথ্যসূত্র

## আরও দেখুন
* ফ্রাঙ্ক টাইসন
* অ্যালেক বেডসার
* ইংল্যান্ড ক্রিকেট দল

## বহিঃসংযোগ
* 
* 

বিষয়শ্রেণী:১৯২৩-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:কমনওয়েলথ একাদশের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:স্টকপোর্টের ক্রীড়াবিদ
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
হামিশ বেনেট

**হামিশ কাইল বেনেট** (জন্ম: ২২ জানুয়ারি, ১৯৮৭) তিমারু এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিচ্ছেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, নিচের সারিতে বামহাতে ব্যাটিং করে থাকেন **হামিশ বেনেট**। ঘরোয়া প্রথম-শ্রেণীর ক্রিকেট প্রতিযোগিতায় ক্যান্টারবারির প্রতিনিধিত্ব করছেন তিনি।

## প্রারম্ভিক জীবন
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় নিউজিল্যান্ড দলের অন্যতম সদস্য ছিলেন তিনি। অক্টোবর, ২০১০ সালে বাংলাদেশের বিপক্ষে প্রথমবারের মতো একদিনের আন্তর্জাতিকে অংশ নেন। ঐ খেলায় তিনি সেরা বোলার হিসেবে ৩ উইকেট দখল করেন। তা স্বত্ত্বেও বাংলাদেশ দল ৯ রানে স্মরণীয় জয় পায়।

পরের মাসে ভারতের বিপক্ষে তার টেস্ট অভিষেক হয়। ঐ টেস্টটি অবশ্য ড্রয়ে পরিণত হয়েছিল। প্রথম ইনিংসে ১৫ ওভার বোলিং করলেও উইকেট লাভে ব্যর্থ হন। দ্বিতীয় ইনিংসে আঘাতের কারণে তিনি বোলিং করতে পারেননি।

## তথ্যসূত্র

## আরও দেখুন
* জ্যাকব ওরাম
* ব্রেন্ডন ম্যাককুলাম
* নিউজিল্যান্ড জাতীয় ক্রিকেট দল
* ২০১০-১১ নিউজিল্যান্ড ক্রিকেট দলের বাংলাদেশ সফর

বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:ক্যান্টারবারির ক্রিকেটার
বিষয়শ্রেণী:তিমারু থেকে আগত ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:সাউথ আইল্যান্ডের ক্রিকেটার
নাইট্রিক অ্যাসিড

**নাইট্রিক অ্যাসিড** (), যা একুয়া ফর্টিস এবং স্পিরিট অফ নাইটার নামে পরিচিত, একটি ক্ষয়কারী খনিজ অ্যাসিড। যৌগটি বিশুদ্ধ অবস্থায় বর্ণহীন, পুরাতন এসিড হলুদাভ রঙ ধারণ করে কারণ এটা ভেঙে নাইট্রোজেনের অক্সাইড এবং পানি তৈরি করে। বাণিজ্যিক ভাবে উৎপন্ন নাইট্রিক এসিডের ঘনত্ব ৬৮%।  যখন নাইট্রিক অ্যাসিডের ঘনত্ব ৮৬% এর বেশি হয় তখন একে "'ধূমায়িত নাইট্রিক অ্যাসিড "' বলে। নাইট্রোজেন ডাই অক্সাইডের উপস্থিতির ভিত্তিতে ধূমায়িত নাইট্রিক এসিড সাদা এবং লাল দুই ভাগে ভাগ করা হয়। ৯৫% এর বেশি ঘনত্বের নাইট্রিক এসিড নাইট্রেশান বিক্রিয়ার প্রধান রিএজেন্ট হিসেবে ব্যবহৃত হয়। নাইট্রিক অ্যাসিড সাধারণত দৃঢ় জারন উপাদান হিসেবে ব্যবহৃত হয়।

## ইতিহাস
বিজ্ঞানী জাবির ইবনে হাইয়ান সর্ব প্রথম নাইট্রিক এসিড তৈরী করেন।

## উৎপাদন

নাইট্রোজেন অক্সাইডের (NO2) সাথে জলের বিক্রিয়ায় নাইট্রিক এসিড তৈরী হয়।

:3 NO2 + H2O → 2 HNO3 + NO

সাধারণত এই বিক্রিয়ার মাধ্যমে উৎপাদিত নাইট্রিক অক্সাইড পুনরায় বাতাসের অক্সিজেন দ্বারা জারিত হয়ে নাইট্রোজেন ডাই অক্সাইড তৈরি করে।

হাইড্রোজেন পার অক্সাইড এর মধ্যে নাইট্রোজেন চালনা করলে এসিড উৎপন্ন হয়।

:2 NO2 + H2O2 → 2 HNO3

বাণিজ্যিক নাইট্রিক এসিড দ্রবণে ৫২%-৬৮% নাইট্রিক এসিড থাকে। জার্মান রসায়নবিদ উইলহেলম অস্টওয়াল্ডের নামানুসারে নাইট্রিক এসিড উৎপাদন প্রক্রিয়াকে বলা হয় অস্টওয়াল্ড প্রক্রিয়া। এই প্রক্রিয়ায় অনাদ্র অ্যামোনিয়া প্লাটিনাম-রোডিয়াম সংকর প্রভাবকের এর উপস্থিতিতে ৫০০K তাপ ও ৯bar চাপে জারিতে হয়ে নাইট্রিক অক্সাইড তৈরি করে।

:4 NH3 (g) + 5 O2 (g) → 4 NO (g) + 6 H2O (g) (ΔH = 905.2 kj)

হেবার পদ্ধতি তে উৎপাদিত শুষ্ক ও বিশুদ্ধ অ্যামোনিয়া প্রথমে উত্তপ্ত বাতাসের সাথে 1:7.5 আয়তনিক অনুপাতে মিশ্রিত হয় এই মিশ্রণকে ধূলিকণা মুক্ত করে উত্তপ্ত Pt-Rh তারজালি অনুঘটকের মধ্যে অতি দ্রুত পাঠালে ( সংস্পর্শ সময় = 1ms) অক্সিজেনের সাথে বিক্রিয়ায় অ্যামোনিয়া নাইট্রিক অক্সাইডে জারিত হয়।

:2 NO (g) + O2 (g) → 2 NO2 (g) (ΔH = −114 kJ/mol)

এটা  জলশোষণের দ্বারা  নাইট্রিক এসিড ও নাইট্রিক অক্সাইড তৈরি করে।

:3 NO2 (g) + H2O (l) → 2 HNO3 (aq) + NO (g) (ΔH = −117 kJ/mol)
 
নাইট্রিক অক্সাইড পুনরায় চক্রে ফিরে এসে নাইট্রিক এসিডে পরিণত হয়।

:4 NO2 (g) + O2 (g) + 2 H2O (l) → 4 HNO3 (aq)

জলীয় HNO3 কে পাতনের মাধ্যমে গাঢ় নাইট্রিক এসিডে রূপান্তরিত করা যায়। গাঢ় H<sub>2</sub>SO<sub>4</sub> এর সাথে জলবিয়োজনে ৯৮% গাঢ় নাইট্রিক এসিড পাওয়া যায়।

## ব্যবহার
* সার কারখানায়।
* নাইট্রোগ্লিসারিন, TNT etc, বিস্ফোরক পদার্থ প্রস্তুতিতে।
* খনি হতে মূল্যবান ধাতু।
* সোনা আহরণে।
* রকেট জ্বালানিতে।
* বৈদ্যুতিক সেল তৈরিতে।
* সেলুলয়েড, কৃত্রিম রং, কৃত্রিম সিল্ক প্রস্তুতিতে।

## তথ্যসূত্র

## বহিঃসংযোগ
* NIOSH Pocket Guide to Chemical Hazards
* National Pollutant Inventory – Nitric Acid Fact Sheet
*Calculators: surface tensions , and densities, molarities and molalities  of aqueous nitric acid

বিষয়শ্রেণী:হাইড্রোজেন যৌগ
বিষয়শ্রেণী:নাইট্রোজেন অক্সোএসিড
বিষয়শ্রেণী:খনিজ অ্যাসিড
বিষয়শ্রেণী:নাইট্রোজেন যৌগ
বিষয়শ্রেণী:জারক অ্যাসিড
বিষয়শ্রেণী:ফটোগ্রাফিক রাসায়নিক পদার্থ
ডিজুস

**ডিজুস** (ডিজিটাল জুস এর সংক্ষিপ্ত) হচ্ছে টেলিনর কোম্পানির যুবভিত্তিক মোবাইল ফোন প্লান। এটি  বাংলাদেশ, নরওয়ে, সুইডেন, ইউক্রেন, মালয়েশিয়া, নিউজিল্যান্ড, থাইল্যান্ড ও হাঙ্গেরিতে চালু ছিল। বর্তমানে পাকিস্তান ও মন্টিনিগ্রোতে এর পরিসেবা চালু আছে। এর ওয়েবসাইট তথ্য অনুযায়ী ১২ মিলিয়ন গ্রাহক নিয়ে ডিজুস বর্তমানে বিশ্বের ২য় যুবভিত্তিক মোবাইল অপারেটরের স্থান দখল করে আছে।

## ইতিহাস
ডিজুস ২০০৩ সালে প্রথম নরওয়ে এবং হাঙ্গেরিতে চালু করা হয়। এরপর ২০০৪ সালে ইউক্রেনে, ২০০৫ সালে বাংলাদেশে, ২০০৬ সালে পাকিস্তানে এবং ২০০৮ সালে মন্টেনিগ্রোতে চালু হয়। 
## বাংলাদেশ
২০০৫ সালের ১৪ এপ্রিল বাংলা নববর্ষের দিন গ্রামীণ ফোন বাংলাদেশের গ্রাহকদের জন্য ডিজুস প্যাকেজটি চালু করে।

২০০৭ সালের ১৪ এপ্রিল ডিজুস এর পুরাতন লোগো বাতিল করে এর আন্তর্জাতিক ব্রান্ড লোগো চালু করে। ডিজুস বাংলাদেশে রক ব্যান্ড অনুসন্ধানের জন্য ডিরকস্টার নামে একটি ট্যালেন্ট হান্ট শো চালূ করে। পাওয়ারসারজ চ্যাম্পিয়ন হয়।

## পাকিস্তান
টেলিনর গ্রুপ অব পাকিস্তান কর্তৃক ২০০৬ সালের অক্টোবরে ডিজুস প্যাকেজটি চালু করা হয়। এটি বর্তমানে পাকিস্তানের চতুর্থ বৃহত্তম মোবাইল নেটওয়ার্ক।

## তথ্যসূত্র

## বহিঃসংযোগ
* ডিজুস গ্লোবাল ওয়েবসাইট
* ডিজুস বাংলাদেশ
* ডিজুস হাঙ্গেরি
* ডিজুস মন্টেনিগ্রো
* ডিজুস নরওয়ে
* ডিজুস পাকিস্তান
* ডিজুস সুইডেন
* ডিজুস ইউক্রেন 

বিষয়শ্রেণী:টেলিনর
বিষয়শ্রেণী:মোবাইল টেলিযোগাযোগ সেবা
ধ্রুবস্বামিণী

**ধ্রুবস্বামিণী** বা **ধ্রুবদেবী** গুপ্ত সম্রাট দ্বিতীয় চন্দ্রগুপ্তের পত্নী ছিলেন।

## উৎস ও জীবনী
১৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত *নাট্যদর্পণ* নামক একটি সংস্কৃত গ্রন্থ থেকে বিশাখদত্ত রচিত *[[বিশাখদত্ত#দেবীচন্দ্রগুপ্ত|দেবীচন্দ্রগুপ্ত]]* নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত *শৃঙ্গারপ্রকাশ* ও *সরস্বতীকণ্ঠাভরণ* নামক দুইটি গ্রন্থ থেকে *[[বিশাখদত্ত#দেবীচন্দ্রগুপ্ত|দেবীচন্দ্রগুপ্ত]]* নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত *[[হর্ষচরিত|হর্ষচরিতের]]* একটি ছোট টীকা থেকে *[[বিশাখদত্ত#দেবীচন্দ্রগুপ্ত|দেবীচন্দ্রগুপ্ত]]* নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে *[[বিশাখদত্ত#দেবীচন্দ্রগুপ্ত|দেবীচন্দ্রগুপ্ত]]* নাটকের বক্তব্য বোঝা সম্ভব হয়েছে।

*[[বিশাখদত্ত#দেবীচন্দ্রগুপ্ত|দেবীচন্দ্রগুপ্ত]]* নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর পশ্চিমী ক্ষত্রপ শাসক তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।

যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে *মহাদেবী ধ্রুবদেবী* এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।

## তথ্যসূত্র

বিষয়শ্রেণী:গুপ্ত সম্রাজ্ঞী
বিষয়শ্রেণী:গুপ্ত সাম্রাজ্য
বিষয়শ্রেণী:ভারতীয় সম্রাজ্ঞী
বিষয়শ্রেণী:৪র্থ শতাব্দীর নারী
বিষয়শ্রেণী:৫ম শতাব্দীর নারী
বিষয়শ্রেণী:প্রাচীন ভারতীয় নারী
বিষয়শ্রেণী:৪র্থ শতাব্দীর ভারতীয় ব্যক্তি
বিষয়শ্রেণী:৫ম শতাব্দীর ভারতীয় ব্যক্তি
অমানুষ ২

***অমানুষ ২*** ১৪ এপ্রিল ২০১৫ তারিখে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটি তামিল চলচ্চিত্র নান এর বাংলা সংস্করণ। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন সোহম চক্রবর্তী, পায়েল সরকার ও অনিন্দ চ্যাটার্জি।

## অভিনয়ে
* সোহম চক্রবর্তী - রাঘু
* পায়েল সরকার - রিয়া
* অনিন্দ্যম চ্যাটার্জি - অশোক
* রাজেশ শর্মা -
* সুরিজত সেন - সুরেশ

## সঙ্গীত

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৫-এর ভারতীয় চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:রাজীব কুমার বিশ্বাস পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তামিলনাড়ুতে ধারণকৃত চলচ্চিত্র
বিষয়শ্রেণী:তামিল চলচ্চিত্রের বাংলা পুনর্নির্মাণ
বিষয়শ্রেণী:ভারতীয় রোমাঞ্চকর চলচ্চিত্র
বিষয়শ্রেণী:কল্পকাহিনীতে মাতৃহত্যা
কাজিবাছা নদী

**কাজীবাছা নদী** বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৭২১ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাজিবাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৭।

## প্রবাহ
কাজীবাছা নদীটি বাংলাদেশের খুলনা জেলার বটিয়াঘাটা উপজেলায় অবস্থিত। নদীটি খুলনা শহরের দাকোপ উপজেলা, কয়রা উপজেলা এবং মংলা বন্দরের সাথে যোগাযোগের নৌ রূট হিসেবে ব্যবহৃত হয়। কাজীবাছা নদী বটিয়াঘাটা উপজেলাকে দুই ভাগে বিভক্ত করেছে।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:বটিয়াঘাটা উপজেলা
বিষয়শ্রেণী:খুলনা জেলার নদী
বিষয়শ্রেণী:দাকোপ উপজেলা
বিষয়শ্রেণী:বাংলাদেশের নদী
বিষয়শ্রেণী:খুলনা জেলা
শোলমারি নদী

**শৈলমারী নদী** বা **শোলমারি নদী**  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ২২ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শোলমারি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৯।

## প্রবাহ
শোলমারি নদীটি খুলনা জেলার ডুমুরিয়া উপজেলার রংপুর ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার বটিয়াঘাটা উপজেলার বটিয়াঘাটা ইউনিয়ন এলাকায় প্রবহমান কাজীবাছা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## অবস্থান
নদীটি খুলনা জেলার ডুমুরিয়া ও বটিয়াঘাটা উপজেলায় অবস্থিত।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:বটিয়াঘাটা উপজেলা
বিষয়শ্রেণী:ডুমুরিয়া উপজেলা
বিষয়শ্রেণী:খুলনা জেলার নদী
বিষয়শ্রেণী:বাংলাদেশের নদী
বিষয়শ্রেণী:খুলনা জেলা
ভদ্রা নদী

**ভদ্রা নদী**  বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভদ্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৬। স্বাভাবিক জোয়ার-ভাটার পরিসর প্রায় ৪ মিটার।

## অবস্থান
নদীটি খুলনা জেলার পসুর ও শিবসা নদীর মধ্যবর্তী ভূ-ভাগকে বিভক্ত করেছে। অতঃপর সুন্দরবনের মধ্য দিয়ে প্রবাহিত হয়ে পসুর ও শিবসা নদীদ্বয়ের মিলনস্থলে গিয়ে পতিত হয়েছে। স্থানীয়ভাবে এই অংশ মরা ভদ্রা নামে পরিচিত। ভদ্রা সুতারখালীর নিকট থেকে দক্ষিণ-পূর্বাভিমুখে প্রবাহিত হয়ে সুন্দরবনের অভ্যন্তরে প্রায় ৩০ কিমি পথ অতিক্রম করে পসুর নদীতে পড়েছে। বর্তমানে নদীর এই গতিপথ পরিবর্তিত হয়ে সুতারখালী নদী দিয়ে এর মূল স্রোত প্রবাহিত হচ্ছে। লাভজমি, মনিরামপুর, কেলাপুর, খর্ণিয়া, ডুমুরিয়া, দাকোপ, সুতারখালী, কালবগী প্রভৃতি নদীর তীরবর্তী প্রসিদ্ধ স্থান।

## আরও দেখুন
* বাংলাদেশের নদীর তালিকা
## ছবিসমূহ

## তথ্যসূত্র

বিষয়শ্রেণী:খুলনা জেলার নদী
বিষয়শ্রেণী:ডুমুরিয়া উপজেলা
বিষয়শ্রেণী:পাইকগাছা উপজেলা
বিষয়শ্রেণী:বটিয়াঘাটা উপজেলা
বিষয়শ্রেণী:বাংলাদেশের নদী
বিষয়শ্রেণী:খুলনা বিভাগ
প্রথম কুমারগুপ্ত

**প্রথম কুমারগুপ্ত** বা **কুমারগুপ্ত মহেন্দ্রাদিত্য** (রাজত্বকাল: ৪১৫ খ্রিষ্টাব্দ-৪৪৫ খ্রিষ্টাব্দ) একজন গুপ্ত সম্রাট ছিলেন। তার রাজত্বকালে তিনি পূর্বে বঙ্গ থেকে পশ্চিমে কাথিয়াওয়াড় এবং উত্তরে হিমালয় থেকে দক্ষিণে নর্মদা নদী পর্য্যন্ত গুপ্ত সাম্রাজ্যের বিস্তার অটুট রাখতে সক্ষম হন। তার রাজত্বকালের অন্তিম পর্যায়ে পুষ্যমিত্র জনজাতির বিদ্রোহ ও শ্বেত হুণ জাতির আক্রমণের কারণে তাকে বিব্রত হতে হয়েছিল।

## লেখ
প্রথম কুমারগুপ্তের শাসনকালে উৎকীর্ণ বেশ কয়েকটি শিলালেখ ও তাম্রশাসন আবিষ্কৃত হয়েছে। বিলসড গ্রামে আবিষ্কৃত একটি শিলালেখ থেকে জানা যায় যে, প্রথম কুমারগুপ্তের রাজত্বকালে ৯৬ গৌপ্তাব্দে বা ৪১৫ খ্রিষ্টাব্দে ধ্রুবশর্মা নামক এক ব্যক্তি একটি মন্দির, তোরণ ও ধর্মসত্র নির্মাণ করেছিলেন। এলাহাবাদ জেলার গঢ়োয়া গ্রাম থেকে প্রাপ্ত অপর একটি শিলালেখ থেকে জানা যায় যে, ৯৮ গৌপ্তাব্দে বা ৪১৫ খ্রিষ্টাব্দে মাতৃদাস নামক অপর এক ব্যক্তি অপর একটি ধর্মসত্র নির্মাণ করেন। প্রথম কুমারগুপ্তের রাজত্বকালে গোশর্ম নামক এক জৈন সাধক উদয়গিরি গুহাসমূহে তীর্থঙ্কর পার্শ্বনাথের মূর্তি প্রতিষ্ঠা করেন। রাজশাহী জেলার ধানাইদহ গ্রাম থেকে একটি তাম্রশাসন আবিষ্কৃত হয়, যাতে প্রথম কুমারগুপ্তের নাম উৎকীর্ণ রয়েছে। রাখালদাস বন্দ্যোপাধ্যায় ও পরে রাধাবিনোদ বসাক এই তাম্রশাসনের দুইটি ভিন্ন পাঠোদ্ধার করেন। ১৯০৯ খ্রিষ্টাব্দের ইটা জেলার ভরডিডিহ গ্রামে প্রাপ্ত এক শিবলিঙ্গের নিচের অংশে একটি লেখ থেকে জানা যায় যে, ১১৭ গৌপ্তাব্দ বা ৪৩৬ খ্রিষ্টাব্দে পৃথিবীষেণ নামক প্রথম কুমারগুপ্তের প্রধান কর্মচারী পৃথিবীশ্বর এই শিবলিঙ্গ প্রতিষ্ঠা করেন।
 
## মুদ্রা
প্রথম কুমারগুপ্তের নামাঙ্কিত যে সকল স্বর্ণমুদ্রা আবিষ্কৃত হয়েছে, সেগুলিতে বিভিন্ন ধরনের প্রতিকৃতি লক্ষ্য করা যায়। এক ধরনের স্বর্ণমুদ্রায় এক পিঠে তীর ধনুক হাতে রাজমূর্তি ও অপর পিঠে লক্ষ্মীর মূর্তি খোদিত রয়েছে। হুগলি জেলার মাধবপুর ও মহানাদ  গ্রামে এই জাতীয় মুদ্রা আবিষ্কৃত হয়। আলেকজান্ডার কানিংহাম গয়া জেলা থেকে ও ওয়ারেন হেস্টিংসের আমলে কালীঘাট থেকেও একই ধরনের কিন্তু নিকৃষ্ট মানের মুদ্রা আবিষ্কৃত হয়। প্রথম কুমারগুপ্তের দ্বিতীয় ধরনের স্বর্ণমুদ্রার এক পিঠে অশ্বারূঢ় রাজার প্রতিকৃতি ও অপর পিঠে পদ্মাসনে উপবিষ্টা লক্ষ্মীর মূর্তি খোদিত রয়েছে। হুগলি জেলার মাধবপুর গ্রামে ও মেদিনীপুর জেলার তমলুক শহরে এই ধরনের মুদ্রা আবিষ্কৃত হয়। প্রথম কুমারগুপ্তের তৃতীয় ধরনের স্বর্ণমুদ্রার এক পিঠে শিকাররত রাজার প্রতিকৃতি ও অপর পিঠে সিংহবাহিনী দেবী মূর্তি খোদিত রয়েছে, যা মাধবপুর গ্রামে আবিষ্কৃত হয়। অপর এক ধরনের স্বর্ণমুদ্রার এক পিঠে হাতির পিঠে রাজার প্রতিকৃতি ও অপর পিঠে দেবীমূর্তি অঙ্কিত রয়েছে, যা হুগলি জেলার মহানাদ গ্রামে আবিষ্কৃত হয়। প্রথম কুমারগুপ্তের নামাঙ্কিত অপর এক ধরনের মুদ্রা বর্ধমান জেলা থেকে আবিষ্কৃত হয়েছে, যার এক পিঠে ময়ূরকে খাদ্য প্রদান রত রাজমূর্তি ও অপর পিঠে ময়ূরবাহন কার্তিকের মূর্তি অঙ্কিত রয়েছে। যশোহর জেলার মহম্মদপুর গ্রাম থেকে প্রথম কুমারগুপ্তের নামাঙ্কিত রৌপ্য মুদ্রা আবিষ্কৃত হয়েছে।

## তথ্যসূত্র

## বহিঃসংযোগ

বিষয়শ্রেণী:গুপ্ত সম্রাট
স্টিভ কামাচো

**জর্জ স্টিফেন (স্টিভ) কামাচো** (; জন্ম: ১৫ অক্টোবর, ১৯৪৫ - মৃত্যু: ২ অক্টোবর, ২০১৫) ব্রিটিশ গায়ানার জর্জটাউনে জন্মগ্রহণকারী বিশিষ্ট ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৬৮ থেকে ১৯৭১ সময়কালে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করতেন। এছাড়াও মাঝে-মধ্যে লেগ-স্পিন বোলিং করতেন **স্টিভ কামাচো**।

## খেলোয়াড়ী জীবন
সমগ্র খেলোয়াড়ী জীবনে তিনি চারটি সিরিজের এগারো টেস্টে অংশ নিয়েছিলেন। ১৯৭৩ সালে রোহন কানহাইয়ের নেতৃত্বাধীন ওয়েস্ট ইন্ডিজ দলের সদস্যরূপে ইংল্যান্ড গমন করেন। তবে, তিনি আঘাতপ্রাপ্ত হলে ওরচেস্টারশায়ার দল থেকে রন হ্যাডলিকে দলে নিয়ে আসা হয়েছিল।

## অবসর
১৯৭৯ সালে খেলোয়াড়ী জীবন থেকে অবসর নেন। এরপর ওয়েস্ট ইন্ডিজ ক্রিকেট বোর্ডে দল নির্বাচকের দায়িত্ব পালন করেন। এরপর সচিব ও পরবর্তীকালে প্রধান নির্বাহী হিসেবে বোর্ডে গুরুত্বপূর্ণ ভূমিকা রাখেন। ২০০৭ সালে ‘ক্রিকেট অ্যাট বোর্দা: সেলিব্রেটিং দ্য জর্জটাউন ক্রিকেট ক্লাব’ শীর্ষক গ্রন্থ প্রকাশ করেন। ২ অক্টোবর, ২০১৫ তারিখে ৬৯ বছর বয়সে অ্যান্টিগুয়ায় স্টিভ কামাচো’র দেহাবসান ঘটে।

## তথ্যসূত্র

## আরও দেখুন
* আলফ্রেড শ
* ফ্রাঙ্ক টাইসন
* ওয়েস্ট ইন্ডিজ ক্রিকেট দল

## বহিঃসংযোগ
* 
* 

বিষয়শ্রেণী:১৯৪৫-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:গায়ানীয় ক্রিকেট প্রশাসক
বিষয়শ্রেণী:গায়ানি ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:ডেমেরারার ক্রিকেটার
বিষয়শ্রেণী:পর্তুগিজ বংশোদ্ভূত গায়ানি ব্যক্তি
স্বপ্নপুরী (বিনোদন উদ্যান)

**স্বপ্নপুরী** বাংলাদেশের দিনাজপুর জেলায় অবস্থিত একটি স্বয়ংসম্পূর্ণ কৃত্রিম চিত্তবিনোদন পার্ক। এখানে সারা বাংলাদেশে থেকে পর্যটক আসে,এটার সৌন্দর্য উপভোগ করার জন্য। বিশেষ করে স্কুল ও কলেজের শিক্ষার্থী গুলো তাদের পিকনিক স্পষ্ট হিসেবে এটাকে নির্ধারণ করে। এছাড়াও দেশ বিদেশের দর্শনার্থী, পর্যটক, নাট্যকার, চলচ্চিত্রকারদের দৃষ্টি আকর্ষণ করতে সমর্থ হয়েছে।

## অবস্থান ও ভ্রমণ
স্বপ্নপুরী রংপুর বিভাগের দিনাজপুর জেলার নবাবগঞ্জ উপজেলার আফতাবগঞ্জে অবস্থিত। যা উপজেলা সদর থেকে ১৫ কি. মি. উত্তর দিকে ৯ নং কুশদহ ইউনিয়ন পরিষদের অধীন খালিপপুর মৌজার অধীন।

রাজধানী ঢাকা থেকে বাসে নবাবগঞ্জ অথবা ফুলবাড়ি নেমে স্বপ্নপুরীতে যাওয়া যায়। চাইলে দিনাজপুর থেকেও যেতে পারবেন। এছাড়া বেশ কয়েকটি আন্তঃনগর ট্রেন ফুলবাড়ি হয়ে দিনাজপুর, পঞ্চগড় বা চিলাহাটি পর্যন্ত চলাচল করে। এসব ট্রেনে করে ফুলবাড়ি বা পার্বতীপুর রেলওয়ে জংশনে নেমে অটোরিক্সায় করেও যাওয়া যায়। চলাচলকারী ট্রেনগুলোর মধ্যে নীলসাগর এক্সপ্রেস, দ্রুতযান এক্সপ্রেস, একতা এক্সপ্রেস ইত্যাদি উল্লেখযোগ্য।

## ইতিহাস
কুশদহ ইউনিয়নের চেয়ারম্যান মো: দেলওয়ার হোসেন তার শ্রম ও অর্থের বিনিময়ে ১৯৮৯ সালে স্বপ্নপুরীর কাজ শুরু করেন। বর্তমানে এটি দিনাজপুর-৬ আসনের সাবেক জাতীয় সংসদ সদস্য শিবলি সাদিকের অধীনে এটি চালু আছে।

## আয়োজন

সম্পূর্ণ ব্যক্তিগত উদ্যোগে প্রায় ১৫০ একর জমির উপর গড়ে উঠেছে নান্দনিক সৌন্দর্যের এক স্বপ্নিল বিনোদন জগত স্বপ্নপুরী। এখানে বিভিন্ন রাইডস, চিড়িয়াখানা, রেস্ট হাউজ, বাগান, হ্রদ, বিশ্বের বিভিন্ন প্রজাতির মাছ, 'রংধনু' আর্ট গ্যালারি, 'মহা মায়া ইন্দ্রজাল' নামে জাদুর গ্যালারী এবং কেন্দ্রীয় পিকনিকের একটি কেন্দ্র আছে। ভি,আই,পি, রেস্ট হাউস ১০টি, মধ্যম শ্রেণীর ১৪ টি এবং অন্যান্য ০৮ টি রেষ্ট হাউস নির্মাণ করা হয়েছে। বর্তমানে আরও রেষ্ট হাউস নির্মাণসহ স্বপ্নপুরীর উন্নয়নের কাজ চলছে। কেবলকার, ঘোড়ারগাড়ী, চিড়িয়াখানা, কৃত্রিম চিড়িয়াখানা, কৃত্রিম মস্য জগত, রেষ্টুরেন্ট আছে।

এখানে কৃত্রিম মাছ এবং বিভিন্ন  প্রাণীদের সঙ্গে, বিশ্বকে খুঁজে পেতে পারেন।  বিনোদনের জন্য রয়েছে ছোট অনেক রাইডস।  কৃত্রিম লেকে স্পিডবোটে চড়ে নিতে পারেন দুরন্ত অভিজ্ঞতা। প্রাণিজগতের, এমি, মোরাল, ডাইনোসর, কাব্যপ্রতিভা এবং অনেক অন্যান্য প্রাণীর মতো কিছু প্রাণীর কৃত্রিম মূর্তিও রয়েছে।  ভাস্কর্য এবং চিত্রকলার বিভিন্ন ধরনের জন্য 'রংধনু' আর্ট গ্যালারি,. 'মহা মায়া ইন্দ্রজাল' এ, জাদু উপভোগ করতে পারেন। বিভিন্ন ধরনের প্রাণী দ্বারা চিড়িয়াখানা পূর্ণ।  কেউ পরিবার সহ কৃত্রিম  প্রাকৃতিক সৌন্দর্য এবং কার্যক্রম এই পর্যবেক্ষক সঙ্গে তার পুরো দিনে ভোগ করতে পারেন। এখানে প্রতি বছর প্রচুর দর্শক  আসে।

## শৈল্পিক ভাস্কর্য
* একটি কৃত্রিম হ্রদ
* একটি রবীন্দ্রনাথ ঠাকুরের ভাস্কর্য
* ভাস্কর্য পরী
* ভাস্কর্য ডাইনোসর
## গ্যালারী


Shopnopuri(1).JPG|স্বপ্নপুরীতে হ্রদ
Mosque of shopnopuri..JPG|স্বপ্নপুরীতে মসজিদ
Panorama of shopnopuri..JPG
File:স্বপ্নপুরির পুকুর মাঝে কৃত্রিম ফুল.jpg|thumb|স্বপ্নপুরির পুকুর মাঝে কৃত্রিম ফুল
File:স্বপ্নপুরি একটি পুকুর মাঝে পদ্মফুল.jpg|thumb|স্বপ্নপুরি


## তথ্যসূত্র

বিষয়শ্রেণী:বাংলাদেশের উদ্যান
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:দিনাজপুর জেলার দর্শনীয় স্থান
আঠারোবাঁকি নদী

**আঠারোবাঁকি নদী** বাংলাদেশের খুলনা বিভাগের খুলনা ও নড়াইল জেলার উপর দিয়ে প্রবাহিত দক্ষিণ-পশ্চিমাঞ্চলের একটি নদী। আঠারোটি বাঁকে নদীটি প্রবাহিত হয় বলে নদীটির নাম হয়েছে আঠারোবাঁকি নদী। বাংলাদেশ পানি উন্নয়ন বোর্ড বা "পাউবো" কর্তৃক আঠারোবাঁকি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১।

## প্রবাহ
থাম্ব|খুলনায় আঠারোবাঁকি নদীর নিম্নপ্রবাহ।
আঠারোবাঁকি নদীটি নড়াইল জেলার কালিয়া উপজেলার পাহাড়ভাঙ্গা ইউনিয়নে প্রবহমান মধুমতি নদী থেকে উৎপত্তি লাভ করেছে। অতপর এই নদীর জলধারা বাগেরহাট ও খুলনা জেলার সীমানা পৃথক করে মোল্লাহাট উপজেলার গাংনী, তেরখাদা উপজেলার ছাগলাদহ ইউনিয়ন-এর নিকট কাটাখালী নদী মিলিত স্রোত রূপসা উপজেলার ঘাটভোগ ও নৈহাটি ইউনিয়নের মধ্য দিয়ে প্রবাহিত হয়ে খুলনা জেলার রূপসা উপজেলার ওয়ার্ড নং ২১-এ রূপসা নদীতে পতিত হয়েছে।

## অবস্থা
আঠারবাঁকি নদীটি দিয়ে জাহাজ চলাচল করলেও বর্তমানে নদীটি মৃতপ্রায়। নদীটির বৃহৎ অংশ খুলনা জেলার তেরখাদা ও বাগেরহাটের মোল্লাহাট উপজেলার বিভিন্ন অঞ্চল দিয়ে প্রবাহিত। দুই উপজেলার সীমানা নির্ধারণকারী মৃতপ্রায় এই নদীটি বর্তমান সরকার পুনঃখননের কাজ ইতোমধ্যে শুরু করেছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নড়াইল জেলার নদী
বিষয়শ্রেণী:খুলনা জেলার নদী
বিষয়শ্রেণী:মোল্লাহাট উপজেলা
বিষয়শ্রেণী:কালিয়া উপজেলা
বিষয়শ্রেণী:রূপসা উপজেলা
বিষয়শ্রেণী:তেরখাদা উপজেলা
স্পেনের গৃহযুদ্ধ

স্পেনীয় রাজতন্ত্রের দুর্বলতা স্পেনকে রাজনৈতিক ক্ষমতা দখলের প্রতিযোগিতার ক্ষেত্রে পরিণত করে। রাজা আলফানসোর ক্ষমতাচ্যুতি, রিভেরার সামরিক একনায়কত্ব, প্রজাতন্ত্রী ও সমাজতন্ত্রীদের নির্বাচনী সাফল্য এবং দক্ষিণপন্থী জোটের প্রতিক্রিয়া স্পেনের রাজনীতিতে অস্থিরতার সৃষ্টি করে। এই পরিস্থিতিতে পপুলার ফ্রন্ট ও ফ্যাসিবাদী সেনাপতি ফ্রাঙ্কোর প্রতিযোগিতা স্পেনে গৃহযুদ্ধের সূচনা করে (১৯৩৬-১৯৩৯ খ্রি.)।

## প্রজাতন্ত্র উৎখাত
প্রজাতন্ত্রকে উৎখাত করে আবার পুরনো ব্যবস্থাকে প্রতিষ্ঠিত করবার জন্য জুলাই, ১৯৩৬-এ যখন ফ্রাঙ্কো তার মরক্কোর সেনাবাহিনী নিয়ে স্পেনে পৌঁছেছিলো, তখন গোড়ায় ভাবা গিয়েছিলো ফ্রাঙ্কোর ফ্যাসিবাদীদের পক্ষে গণতান্ত্রিকভাবে নির্বাচিত সরকারকে হারানো সম্ভব হবে না। স্পেনের কৃষক ও শ্রমিকগণ স্বতঃস্ফূর্তভাবে তাঁদের অধিকারকে রক্ষা করবার জন্য একজোট হয়েছিলেন এবং আশা করা হয়েছিলো যে পাশ্চাত্য গণতন্ত্রগুলো_ বিশেষ করে ইংল্যান্ড ও ফ্রান্স_ কিছুতেই মুখ বুজে ফ্রাঙ্কোর এই স্পর্ধাকে বরদাশত করবে না। কিন্তু প্রথম উত্তেজনা কেটে যেতেই দেখা গেল নন-ইন্টারভেনশনের খোলসের ভেতর ঢুকে ইংল্যান্ড ও ফ্রান্স পরোক্ষভাবে ফ্রাঙ্কোকেই সাহায্য করেছে। আর ফ্রাঙ্কোকে মদত দেবার জন্য ইতালি ও জার্মানি সরাসরি যুদ্ধে নেমে পড়েছে। ফলে গৃহযুদ্ধ চলাকালীন বোঝা গেল যে স্পেনের গৃহযুদ্ধ আসলে ছিলো দ্বিতীয় বিশ্বযুদ্ধের মহড়া।

## নিষ্ঠুরতা

মোট মৃত্যুসংখ্যা বিতর্কিত। ব্রিটিশ ইতিহাসবিদ গৃহযুদ্ধের ইতিহাসে এন্টোনি বিভোর্‌ লিখেছেন যে ফ্রাঙ্কোর শ্বেত সন্ত্রাসের ফলে ২০০,০০০ এবং লাল সন্ত্রাসে ৩৮,০০০ হত্যাকাণ্ড সংঘটিত হয়। জুলিয়াস রুজ একমত হয়েছেন যে, "যদিও সংখ্যা সম্পর্কে বিতর্ক আছে, প্রজাতান্ত্রিক অঞ্চলে ৩৭,৮৪৩ জনকে মৃত্যুদণ্ড দেয়া হয় এবং ফ্রাঙ্কোর অধিকৃত স্পেনে সর্বোচ্চ ১৫০,০০০ জনকে হত্যা করা হয় (৫০,০০০ জনকে যুদ্ধের পরে)।
 

২০০৮ সালে একজন স্প্যানিশ জজ বালতসার গার্জন, ১৭ জুলাই ১৯৩৬ থেকে ডিসেম্বর ১৯৫১ পর্যন্ত ১১৪,২৬৬ জন জনগণ হত্যা ও গুম হয়ে যাওয়ার ব্যাপারে একটি তদন্ত প্রতিবেদন উন্মুক্ত করেন। সেসব হত্যার ভেতরে কবি ও নাট্যকার ফেদেরিকো গারসিয়া লোরকার হত্যার বিষয়ে তদন্ত প্রতিবেদনও ছিলো।

## তথ্যসূত্র

### নোটসমূহ

### উদ্ধৃতিসমূহ


বিষয়শ্রেণী:কার্লবাদ
বিষয়শ্রেণী:স্পেন সম্পর্কিত যুদ্ধ
বিষয়শ্রেণী:১৯৩০-এর দশকের স্পেন
বিষয়শ্রেণী:বিপ্লব-ভিত্তিক গৃহযুদ্ধ
বিষয়শ্রেণী:গৃহযুদ্ধ
বিষয়শ্রেণী:স্পেনীয় গৃহযুদ্ধ
বিষয়শ্রেণী:স্পেনের আধুনিক ইতিহাস
বিষয়শ্রেণী:স্পেন জড়িত যুদ্ধ
বিষয়শ্রেণী:ছায়াযুদ্ধ
ফ্রাইবুর্গ বিশ্ববিদ্যালয়

**আলবার্ট-লুডভিগ-উনিভার্সিটিট ফ্রাইবুর্গ** বা **ফ্রাইবুর্গ বিশ্ববিদ্যালয়** (জার্মান ভাষায়: Albert-Ludwigs-Universität Freiburg), চলিত ভাষায় *Uni Freiburg*) জার্মানির ফ্রাইবুর্গে অবস্থিত একটি পাবলিক বিশ্ববিদ্যালয়। ১৪৫৭ সালে এটি প্রতিষ্ঠিত হয়। এই বিশ্ববিদ্যালয়ে অধ্যাপনার সঙ্গে জড়িত এমন অনেক বিজ্ঞানী ও সমাজবিজ্ঞানীই নোবেল পুরস্কার অর্জন করেছেন। মানবিক ও সমাজবিজ্ঞান অনুষদ ফ্রাইবুর্গ বিশ্ববিদ্যালয়ের শিক্ষার্থীদের কাছে সবচেয়ে জনপ্রিয়। বিশ্ববিদ্যালয়ে স্নাতক পর্যায়ে  *জীববিজ্ঞান*, *প্রাণিবিজ্ঞান*, *পদার্থবিজ্ঞান*, রসায়ন, *ইংরেজি* এবং *আমেরিকান স্টাডিজ* বিষয়গুলি শিক্ষার্থীদের মধ্যে যথেষ্ট জনপ্রিয়।

## ইতিহাস

## ক্যাম্পাস

## অ্যাকাডেমিক্স

## গঠন

## র‍্যাঙ্কিং

## উল্লেখযোগ্য শিক্ষার্থী ও শিক্ষক
* ফ্রিড‌রিখ ফন হায়ক, অর্থনীতিতে নোবেল পুরস্কার ১৯৭৪
* হারাল্ড ৎসুর হাউজেন, চিকিৎসাবিজ্ঞানে নোবেল পুরস্কার ২০০৮
* ইয়োহানেস হান্স ডানিয়েল ইয়েনসেন, পদার্থবিজ্ঞানে নোবেল পুরস্কার ১৯৬৩
* হান্স আডলফ ক্রেবস, চিকিৎসাবিজ্ঞান নোবেল পুরস্কার ১৯৫৩
* অটো মেয়ারহফ, চিকিৎসাবিজ্ঞান নোবেল পুরস্কার ১৯২২
* অটো ভেরবুর্গ, চিকিৎসাবিজ্ঞান নোবেল পুরস্কার ১৯৩১
* আডলফ অটো রাইনহোল্ড উইনদস, রসায়নে নোবেল পুরস্কার ১৯২৮
* রাইনহার্ড গেনৎসেল, পদার্থবিজ্ঞানে নোবেল পুরস্কার বিজয়ী ২০২০

## তথ্যসূত্র

## বহিঃসংযোগ

* সরকারি ওয়েবসাইট  
* ফ্রাইবুর্গ বিশ্ববিদ্যালয়ের ওয়েব ঠিকানা 
* বিশ্ববিদ্যালয়ের এনভায়ারনমেন্ট গভর্নেন্স বিভাগের ওয়েবসাইট 
* বিশ্ববিদ্যালয়ের বন পরিবেশ ও জীববৈচিত্র্য বিভাগের ওয়েবসাইট 
* বিশ্ববিদ্যালয়ের বিভিন্ন মাস্টার্স বিভাগের ওয়েবসাইট 
* বিশ্ববিদ্যালয়ের মাস্টার অফ সাইন্স প্রোগ্রাম এন্ড কম্পিউটিং বিভাগের ওয়েবসাইট 
* বিশ্ববিদ্যালয়ের মাস্টার অফ আর্টস ইন সোশ্যাল সাইন্স বিভাগের ওয়েবসাইট 
* বিশ্ববিদ্যালয়ের এমবিএ বিভাগের ওয়েবসাইট  
* 

বিষয়শ্রেণী:১৪৫৭-এ প্রতিষ্ঠিত
বিষয়শ্রেণী:জার্মানির বিশ্ববিদ্যালয়
বিষয়শ্রেণী:১৫শ শতাব্দীতে প্রতিষ্ঠিত শিক্ষাপ্রতিষ্ঠান
সাধনা সরগম

**সাধনা পুরুষোত্তম ঘানেকর** (; জন্ম: ৭ মার্চ, ১৯৬৯) মহারাষ্ট্রের দাভোল এলাকায় জন্মগ্রহণকারী বিশিষ্ট ভারতীয় সঙ্গীতশিল্পী। তিন দশক ধরে ভারতীয় চলচ্চিত্র জগতে নিজেকে সরব রেখেছেন তিনি। চলচ্চিত্রের পাশাপাশি ভক্তিমূলক, ধ্রুপদী, গজল, লোকগীতিতে অসাধারণ ভূমিকা রেখেছেন **সাধনা সরগম**। জাতীয় চলচ্চিত্র পুরস্কার ও ফিল্মফেয়ার পুরস্কার লাভ করেছেন তিনি।

## প্রারম্ভিক জীবন
ধ্রুপদী সঙ্গীতশিল্পী ও সঙ্গীত শিক্ষক নীলা গানেকরের কন্যা তিনি। বাড়ীতে সঙ্গীতমুখর পরিবেশই তাকে সঙ্গীতের দিকে ধাবমান করে। চার বছর বয়স থেকেই গান শিখতে শুরু করেন তিনি। ১০ বছর বয়সে কেন্দ্র সরকার থেকে বৃত্তি লাভ করেন। এরফলে পণ্ডিত যশরাজের ছত্রচ্ছায়ায় গান শিখেন। শৈশবকাল থেকেই বসন্ত দেশাইয়ের সাথে তথ্যচিত্র, শিশুতোষ চলচ্চিত্র ও মঞ্চে অংশ নিতে থাকেন।

মহারাষ্ট্রের রত্নাগিরির সমুদ্র বন্দর এলাকা দাভোলে সাধনা’র জন্ম হয়। তার মা নীলা গানেকর সুরকার অনিল মোহিলের সাথে জানাশোনা ছিল। ফলশ্রুতিতে কল্যাণজী-আনন্দজী’র সাথে পরিচিত হন। জি. পি. সিপ্পি’র তৃষ্ণা (১৯৭৮) চলচ্চিত্রে কিশোর কুমারের সাথে শিশুদের সম্মিলিত সঙ্গীতে অংশগ্রহণ করেন। হিন্দি, তামিল, বাংলা, মারাঠি চলচ্চিত্রের অসংখ্য গানে নেপথ্য শিল্পী হিসেবে অংশ নেন। তিনি ৩৪টি ভারতীয় ভাষায় গান করেছেন।

## সঙ্গীতজীবন
চার বছর বয়সে সয়াই গন্ধর্ব সঙ্গীত উৎসবে নিজের প্রতিভা মেলে ধরেন। ছয় বছর বয়সে দূরদর্শনের জন্য বসন্ত দেশাইয়ের গানে সুরজ এক চান্দা এক তারে অনেক শীর্ষক জনপ্রিয় গানে কণ্ঠ দেন। ১৯৯০-এর দশকে হিন্দি ও দক্ষিণ ভারতীয় গানের জন্য পরিচিতি পান। একমাত্র উত্তর ভারতীয় হিসেবে দক্ষিণ ভারতীয় গানের জন্য জাতীয় পুরস্কার লাভ করেছেন। এছাড়াও, হিন্দুস্তানী ধ্রুপদী গানে প্রশিক্ষণ নেন। ১৯৮০-এর দশকের শুরুতে হিন্দি, তামিল, মারাঠি, ওরিয়া, তেলুগু, বাংলা, কানাড়া, মালয়ালম, গুজরাটি, নেপালী ভাষাসহ অনেক ভাষায় গান রেকর্ড করেন। ভারতের শীর্ষস্থানীয় সবগুলো পুরস্কারই তিনি লাভ করেছেন।

মধ্যপ্রদেশ সরকার কর্তৃক তিনি লতা মঙ্গেশকর পুরস্কার লাভ করেন। এছাড়াও তিনি চারবার মহারাষ্ট্র টাইমসের মা তা সানমান নামীয় পুরস্কার পেয়েছেন।

## তথ্যসূত্র

## বহিঃসংযোগ
* 
* Unofficial Website 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মারাঠি ব্যক্তি
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় নেপথ্য গায়িকা
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:মারাঠি নেপথ্য সঙ্গীতশিল্পী
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:নেপালি ভাষার সঙ্গীতশিল্পী
বিষয়শ্রেণী:মারাঠি ভাষার সঙ্গীতশিল্পী
বিষয়শ্রেণী:মহারাষ্ট্রের সঙ্গীতশিল্পী
বিষয়শ্রেণী:মহারাষ্ট্রের নারী সঙ্গীতজ্ঞ
বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে জি সিনে পুরস্কার বিজয়ী
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:নারী হিন্দুস্তানি সংগীতশিল্পী
২১ সেঞ্চুরি ফক্স

**টুয়েন্টি-ফার্ষ্ট সেঞ্চুরি ফক্স** একটি আমেরিকার বহুজাতিক গণমাধ্যম কর্পোরেশন। এটি ২০১৩ সালে নিউজ কর্পোরেশন কর্তৃক টিকে থাকার জন্য নেয়া প্রকাশনা সম্পদের উদ্যোগ থেকে গঠিত হওয়া দুটি কোম্পানির মধ্যে একটি।  এর অর্থায়ন করেছিলেন রুপার্ট মারডক ১৯৭৯ সালে। এটি নিউজ কর্পোরেশনের আইনানুগ উত্তরসূরি। এটি প্রাথমিকভাবে সিনেমা এবং টেলিভিশন শিল্পের সাথে কাজ করে থাকে। অন্যটি "নতুন" নিউজ কর্পোরেশন মারডকের প্রকাশনার কাজ করে।

এর হোল্ডিংয়ে অন্তর্ভুক্ত আছে ফক্স এন্টারটেইনমেন্ট গ্রুপ - যারা টুয়েন্টিথ সেঞ্চুরি ফক্স ফিল্ম স্টুডিও এবং ফক্স টেলিভিশন নেটওয়ার্ক সহ অন্যান্য আরও বেশ কিছু সম্পদের মালিক। যেমন এশিয়ার পে-চ্যানেল অপারেটর স্টার টিভি এবং ইউরোপিয়ান পে-টিভি কোম্পানি স্কাই পিকের অংশ বিশেষ।

## ইতিহাস

### গঠন

টুয়েন্টিথ সেঞ্চুরি ফক্স গঠন করা হয় নিউজ কর্পোরেশনের মিডিয়া এবং বিনোদন সম্পদকে বিভাজনের মাধ্যমে। নিউজ কর্পোরেশনের নির্বাহী বোর্ড এই বিভাজনে সম্মতি দেন ২০১৩ সালের ২৪শে মে। তারপর একই বছরের ১১ই জুন শেয়ার হোল্ডাররা এই বিভাজনে সম্মতি দেয়।  কোম্পানিটি সম্পূর্নরূপে এই বিভাজন সমাপ্ত করে ২৮ জুন এবং আনুষ্ঠানিকভাবে ১লা জুলাইতে নাসডাকে এর বেচা-কেনা শুরু করে। এই বিভাজনের পরিকল্পনার ঘোষণা দেয়া হয় ২০১২ সালের ২৮শে জুন। এছাড়া অন্যান্য সংশ্লিষ্ট বিষয়াদি ও কি নাম হতে পারে নতুন কোম্পানির তা উন্মুক্ত করা হয় ২০১২ সালের ৩রা ডিসেম্বর।

মারডক বিভাজনের সময় উল্লেখ করেন "দুটো কোম্পানির সত্যিকার মূল্য ও তাদের নিজস্ব সম্পদ বিনিয়োগকারীদের লাভবান হতে সহায়তা করবে। দুটো কোম্পানির ভিন্ন কৌশলগত সুযোগ ব্যবহারের ফলে প্রত্যেক বিভাগকে আরও সফলতার সাথে দৃষ্টিপাত করা সম্ভব হবে।" এই বিভাজনের পেছনে যুক্তরাজ্যে পরিচালিত প্রকাশনা কার্যক্রেমর বেশ কিছু কেলেঙ্কারি রয়েছে। এই সব কেলেঙ্কারি কোম্পানির সুনামকে ক্ষুণ্ণ করে। তাই বিভাজনটি করা হয় নিউজ কর্পোরেশনের প্রকাশনা সম্পদকে "নতুন" করে দৃষ্টিভঙ্গি দেয়া। আর এর সাথে পুরনো নিউজ কর্পোরেশন যাতে তার নতুন নামে আত্মপ্রকাশ করে। 

## তথ্যসূত্র


বিষয়শ্রেণী:২০১৩-এ প্রতিষ্ঠিত মিডিয়া কোম্পানি
বিষয়শ্রেণী:নাসডাকের তালিকাভুক্ত কোম্পানি
বিষয়শ্রেণী:অস্ট্রেলিয়ান সিকিউরিটিজ এক্সচেঞ্জ তালিকাভুক্ত কোম্পানি
বিষয়শ্রেণী:নিউ ইয়র্ক সিটি ভিত্তিক কোম্পানি
বিষয়শ্রেণী:যুক্তরাষ্ট্রের মিডিয়া কোম্পানি
বিষয়শ্রেণী:২০১৩-এ নিউ ইয়র্কে প্রতিষ্ঠিত
বিষয়শ্রেণী:২০১৩-এ প্রতিষ্ঠিত
বিষয়শ্রেণী:২০১৩-এ প্রতিষ্ঠিত মার্কিন কোম্পানি
বিষয়শ্রেণী:ডিজনি অধিগ্রহণ
বিষয়শ্রেণী:২০১৯-এর অধিগ্রহণ ও একত্রীকরণ
বিষয়শ্রেণী:২০১৩-এ প্রতিষ্ঠিত বিনোদন কোম্পানি
বিষয়শ্রেণী:মার্কিন যুক্তরাষ্ট্রের বিনোদন কোম্পানি
বিষয়শ্রেণী:২০১৩-এ প্রতিষ্ঠিত গণমাধ্যম কোম্পানি
বিষয়শ্রেণী:মার্কিন যুক্তরাষ্ট্রের গণমাধ্যম কোম্পানি
স্পেটসনাজ

**স্পেটসনাজ** (), abbreviation for *Войска *'спец**иального **наз**начения'', [[Romanization of Russian|tr.]] ''Voyska **spec**ialnogo **naz*'nacheniya*  () হল রাশিয়ার স্পেশাল ফোর্সসমূহের একটি সম্মিলিত নাম যা সোভিয়েত পরবর্তী বিভিন্ন রাষ্ট্রে ব্যবহার করা হয়ে থাকে। ঐতিহাসিকভাবে, এই টার্মটি মিলিটারি সামরিক গোয়েন্দা সংস্থা জিআরইউ (স্পেটসনাজ জিআরইউ) দ্বারা নিয়ন্ত্রিত বিশেষ সামরিক ইউনিটকে বোঝায়। এছাড়াও এটি বিশেষ কাজে ব্যবহৃত ইউনিট বা সোভিয়েত পরবর্তী দেশেসমূহের অন্যান্য মন্ত্রণালয়ের টাস্ক ফোর্সকে (যেমন, জরুরি অবস্থা মন্ত্রণালয় কর্তৃক গঠিত স্পেশাল রেসকিউ ইউনিট) বোঝায়।

যেহেতু স্পেটসনাজ রাশিয়ান শব্দ সেহেতু সাধারণভাবে এটি দ্বারা রাশিয়ান বিশেষ বাহিনীর ইউনিটকেই নির্দেশ করে কিন্তু সোভিয়েত পরবর্তী দেশগুলোর গোয়েন্দা সংস্থাও যেহেতু সাবেক সোভিয়েত ইন্টিলিজেন্স থেকেই উৎপত্তি হয়েছে সেহেতু অন্যান্য কয়েকটি দেশও স্পেটসনাজ টার্মটি ব্যবহার করে থাকে।

## ব্যুৎপত্তি

রাশিয়ান বর্ণমালা *spetsnaz* এবং *osnaz* হয় দলমাত্রিক বর্ণমালা টিপিক্যাল সোভিয়েত যুগের রাশিয়ার &#x5B; *<span about="#mwt29" data-mw="{quot;attribsquot;:[]}" title="What does 'typical' mean in this context, and according to whom? (June 2017)" typeof="mw:ExpandedAttrs">স্পষ্টকরণের প্রয়োজন* &#x5D; *স্প্রেসিয়ালনোভো নাজনাচেনিয়া* এবং *ওসোবোভো নাজনাচনিয়া*, উভয়ের জন্যই "বিশেষ উদ্দেশ্য" হিসাবে ব্যাখ্যা করা যেতে পারে।সিলেবাসিক সংক্ষিপ্ত রূপ হিসাবে এগুলি সাধারণত মূলধন হয় না।

*এগুলি হ'ল* সাধারণ পদ যা বিভিন্ন সোভিয়েত বিশেষ ক্রিয়াকলাপ (স্পেটোস্পেরেটসিয়া) ইউনিটের জন্য ব্যবহৃত হত।এছাড়াও, অনেক *চেকা* এবং অভ্যন্তরীণ ট্রুপস ইউনিট (যেমন *ওএমএসডন* এবং *ওডন* ) *ওসোভো নাজনাচেনিয়াকেও* তাদের পুরো নামগুলিতে অন্তর্ভুক্ত করে।বিশেষ কাজগুলো নির্ধারিত নিয়মিত বাহিনী মাঝে মাঝে যেমন *spetsnaz* এবং *osnaz* যেমন শর্তাবলী দ্বারা উল্লেখ করা হয়।

*স্পেটসনাজ* পরবর্তীকালে বিশেষ ( *স্পেটসিয়ালনোভো* ) উদ্দেশ্য ( *নাজনাচেনিয়া* ) বা বিশেষ ক্রিয়াকলাপ (স্পেটসোপরেটসিয়া; *স্পিক অপ্স* ) বাহিনীকে বিশেষভাবে উল্লেখ করেছে এবং শব্দের ব্যাপক ব্যবহার তুলনামূলকভাবে সাম্প্রতিক, পরবর্তী-পরবর্তী *পেরেস্ট্রোকের* রাশিয়ান ভাষায় বিকাশ।*১৯ 1980০* এর দশকের শেষদিকে মিখাইল গর্বাচেভের গ্লাসনস্ট ("উন্মুক্ততা") নীতির অধীনে বহু রাষ্ট্রীয় গোপনীয়তা প্রকাশ না হওয়া পর্যন্ত সোভিয়েত জনগণ তাদের দেশের বিশেষ বাহিনী সম্পর্কে খুব কমই জানত।

## তথ্যসূত্র
তাকাআকি কাজিতা

**তাকাআকি কাজিতা** (; জন্ম: ৯ মার্চ ১৯৫৯) একজন জাপানি পদার্থবিজ্ঞানী ৷ কামিওকান্দে এবং এর উত্তরসূরী সুপার-কামিওকান্দে-তে নিউট্রিনোর উপর গবেষণার জন্য তিনি বিখ্যাত। ২০১৫ সালে তিনি যৌথভাবে কানাডার আর্থার ম্যাকডোনাল্ডের সাথে পদার্থবিজ্ঞানে নোবেল পুরস্কার লাভ করেন। ২০১৯ সালে ঢাকা বিশ্ববিদ্যালয়ের ৫২ তম সমাবর্তন অনুষ্ঠানে তিনি বাংলাদেশের রাষ্ট্রপতি আবদুল হামিদের কাছ থেকে বিশেষ সম্মাননা লাভ করেন।

## জীবনী
কাজিতা ১৯৫৯ সালে জাপানের হিগাইশিমাতসুয়ামা, সাইতামায় জন্ম গ্রহণ করেন।  তার স্ত্রী মিচিকো টোয়ামায় বসবাস করেন। 

## পুরস্কার
* ১৯৮৯ - Bruno Rossi Prize along with the other members of the Kamiokande collaboration.
* ১৯৮৭ - Asahi Prize as part of Kamiokande, and in 1999 as part of Super-Kamiokande.
* ১৯৯৯ - নিশিনা স্মৃতি পুরস্কার
* ২০০২ - Panofsky Prize
* ২০১৩ - জুলিয়াস ওয়েস পুরস্কার
* ২০১৫ - কানাডিয়ান পদার্থবিজ্ঞানি আর্থার বি. ম্যাকডোনাল্ড এর সাথে যৌথভাবে পদার্থবিজ্ঞানে নোবেল পুরস্কার

## আরও দেখুন
* জাপানি নোবেল বিজয়ীদের তালিকা

## তথ্যসূত্র



বিষয়শ্রেণী:জীবিত ব্যক্তি
বিষয়শ্রেণী:জাপানি পদার্থবিজ্ঞানী
বিষয়শ্রেণী:জাপানি নোবেল বিজয়ী
বিষয়শ্রেণী:১৯৫৯-এ জন্ম
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টোকিও বিশ্ববিদ্যালয় অনুষদ
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:২০শ শতাব্দীর জাপানি পদার্থবিজ্ঞানী
কারার সামেদুল ইসলাম

**কারার সামেদুল ইসলাম** (জন্মঃ ১৫ জুলাই ১৯৮১) হলেন একজন বাংলাদেশী সাতারু। তিনি অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিক গেমসে বাংলাদেশ দলের প্রতিনিধিত্ব করেন।

## আরও দেখুন
* বাংলাদেশ গেমস
* ২০০২ বাংলাদেশ গেমস
* বাংলাদেশ গেমসের সেরা ক্রীড়াবিদদের তালিকা
* ২০০০ গ্রীষ্মকালীন অলিম্পিকে বাংলাদেশ

## তথ্যসূত্র

## বহিঃসংযোগ

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সাঁতারু
বিষয়শ্রেণী:বাঙালি সাঁতারু
বিষয়শ্রেণী:বাংলাদেশী পুরুষ সাঁতারু
বিষয়শ্রেণী:২০০০ গ্রীষ্মকালীন অলিম্পিকের প্রতিযোগী
বিষয়শ্রেণী:বাংলাদেশের অলিম্পিক সাঁতারু
বিষয়শ্রেণী:ঢাকার ক্রীড়াবিদ
বিষয়শ্রেণী:২০০০ গ্রীষ্মকালীন অলিম্পিকের সাঁতারু
বিষয়শ্রেণী:পুরুষ ব্রেস্টস্ট্রোক সাঁতারু
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বাংলাদেশ গেমস

**বাংলাদেশ গেমস** হচ্ছে বাংলাদেশের সর্ববৃহৎ ঘরোয়া ক্রীড়া প্রতিযোগিতা যেখানে দেশের সকল জেলা থেকে ক্রীড়াবিদ ও বিভিন্ন ক্রীড়া দল অংশগ্রহণ করে থাকে। এটি ১৯৭৮ সালে প্রথম প্রবর্তিত হয়ে ২০০২ সালে ৭ম আসর পর্যন্ত নিয়মিত অনুষ্ঠিত হয় এবং এরপর দীর্ঘ সময় যাবৎ বন্ধ থেকে সুদীর্ঘ ১১ বছর পর ৮ম আসর ২০১৩ সালে পুনরায় শুরু হয়। এরপর ৯ম আসর এপ্রিল(১-১০),২০২১ সালে অনুষ্ঠিত হয়।

## ইতিহাস

## বিভিন্ন আসর
### ১ম বাংলাদেশ গেমস

### ২য় বাংলাদেশ গেমস

### ৩য় বাংলাদেশ গেমস

### ৪র্থ বাংলাদেশ গেমস

### ৫ম বাংলাদেশ গেমস

### ৬ষ্ঠ বাংলাদেশ গেমস

### ৭ম বাংলাদেশ গেমস

### ৮ম বাংলাদেশ গেমস

### ৯ম বাংলাদেশ গেমস

বাংলাদেশ গেমসের ৮ম আসরটি ২০১৩ সালের ২০ এপ্রিল থেকে ২৮ এপ্রিল পর্যন্ত অনুষ্ঠিত হয়। মোট ৩১টি বিষয়ে ২১টি ভেন্যুতে অনুষ্ঠিত হয় এই প্রতিযোগিতাটি।

## আরও দেখুন
* বাংলাদেশের খেলাধুলা

## তথ্যসূত্র

বিষয়শ্রেণী:বহু-ক্রীড়া প্রতিযোগিতা
বিষয়শ্রেণী:ক্রীড়া প্রতিযোগিতা সিরিজ
বিষয়শ্রেণী:বাংলাদেশে ক্রীড়া
বিষয়শ্রেণী:বাংলাদেশের ক্রীড়া প্রতিযোগিতা
বিষয়শ্রেণী:বাংলাদেশ গেমস
বিষয়শ্রেণী:জাতীয় বহু-ক্রীড়া প্রতিযোগিতা
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:১৯৭৮-এ প্রতিষ্ঠিত পুনরাবৃত্ত ক্রীড়া ঘটনা
বিষয়শ্রেণী:বাংলাদেশে বহু-ক্রীড়া প্রতিযোগিতা
আর্থার বি. ম্যাকডোনাল্ড

**আর্থার ব্রুস ম্যাকডোনাল্ড**  (জন্ম: ২৯ আগস্ট ১৯৪৩) কানাডিয়ান জ্যোতিঃপদার্থবিজ্ঞান বা নক্ষত্রবিজ্ঞানী। ২০১৫ সালে তিনি জাপানি পদার্থবিজ্ঞানী তাকাকি কাজিটার সাথে যৌথভাবে পদার্থবিজ্ঞানে নোবেল পুরস্কার লাভ করেন।

## পুরস্কার ও সম্মাননা
* ২০০৬, made an Officer of the Order of Canada
* ২০০৯, elected a Fellow of the Royal Society (FRS) of London
* ২০১১, awarded the Royal Society of Canada's Henry Marshall Tory Medal in recognition for having "brought great honour and intellectual wealth to Canada".
* ২০১৫, জাপানি পদার্থবিজ্ঞানি তাকাকি কাজিটার সাথে যৌথভাবে পদার্থবিজ্ঞানে নোবেল পুরস্কার।

## তথ্যসূত্র

বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:কানাডীয় নোবেল বিজয়ী
বিষয়শ্রেণী:কানাডীয় বিজ্ঞানী
বিষয়শ্রেণী:জ্যোতিঃপদার্থবিজ্ঞানী
বিষয়শ্রেণী:২০১৫-এ নোবেল বিজয়ী
বিষয়শ্রেণী:১৯৪৩-এ জন্ম
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ডালহৌসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:জীবিত ব্যক্তি
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর কানাডীয় পদার্থবিজ্ঞানী
বিষয়শ্রেণী:২১শ শতাব্দীর কানাডীয় বিজ্ঞানী
আমি বীরাঙ্গনা বলছি

**আমি বীরাঙ্গণা বলছি** লেখিকা নীলিমা ইব্রাহিম রচিত একটি বই। এই বই'এ মহান মুক্তিযুদ্ধে পাকিস্তানি সেনাবাহিনীর সাথে ধর্ষিত হওয়া সাত জন নারীর করুণ কাহিনী বর্ণিত হয়েছে। 

## বই থেকে কিছু উদ্ধৃতি
লেখিকা বইটিতে সাত জন বীরাঙ্গণা নারীর কথা বলেছেন যারা ভিন্ন ভিন্ন পারিবারিক অবস্থা থেকে এসেছে। দর্জির মেয়ে আছে, গ্রামের বিত্তশালী কৃষকের মেয়ে আছে আবার শহরের উচ্চ পদস্থ সরকারি কর্মকর্তা থেকে রাজনীতিবিদের মেয়ে আছে। তবে এই বীরাঙ্গণাদের মধ্যে একটি মিল হচ্ছে তারা জীবন যুদ্ধে কেউই পরাজিত হয়নি।

*মেহেরজান বলছে, “জীবনটা তো সরল সমান্তরালরেখায় সাজানো নয়। এর অধিকারী আমি সন্দেহ নেই, কিন্তু গতিপথ নিয়ন্ত্রণ করেন – কি বললেন আল্লাহ, পাগল হয়েছেন! বাঙালি মেয়ের জীবন পরিচালিত হবে আল্লাহর নির্দেশে! তাহলে এদেশের মৌলবী মওলানারা তো বেকার হয়ে থাকবেন, আর রাজনীতিবিদরাই বা চেঁচাবেন কি উপলক্ষ করে? না এসব আমার নিজস্ব মতামত, অভিযোগের বাঁধা আটি নয়।“

যে কথা তাহের (ফাতেমার স্বামী) জানে না সেই কথাই চাঁপা ডাক্তারকে বললো। সে নির্মম কাহিনী বর্ণনা করতে গিয়ে সে নিজেও কেঁদে উঠলো। ডাক্তার নীচু হয়ে চাঁপাকে প্রণাম করলো। দিদি, আপনারা প্রাতঃস্মরণীয় হয়ে থাকবেন। আশ্চর্য এতো ত্যাগ স্বীকার করে দেশ স্বাধীন করলো বাঙালিরা, আর মা বোনদের দেয়া ত্যাগের মূল্য দিতে পারলো না। দূর্ভাগ্য সে দেশের!*

*আমি মাঝে মাঝে ওর ঘরে গিয়ে বসতাম। চোখ নীচু করে মিনা বেরিয়ে যেতো অথবা ঘরে ঢুকতো। কিছু জিজ্ঞেস করলে খুব কুন্ঠিতভাবে জবাব দিতো। বলতাম, জেরিনা এই মেয়েগুলোর বুকে আগুন জ্বেলে দিতে পারিস না, ওরা কেন মাথা নীচু করে চলে? নীলিমাদি তোমাদের এ সমাজ ওদের চারিদিকে যে আগুন জ্বেলে রেখেছে তার উত্তাপেই ওরা মুখ তুলতে পারে না। বেশি বেশি বক্তৃতা দিও না। ওদের সম্পর্কে জেরিনা খুব বেশি স্পর্শকাতর ছিল।*

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধভিত্তিক উপন্যাস